Slonovité

Slonovité (lat. Elephantidae) je čeľaď patriaca do radu chobotnáče (Proboscidea). Charakteristika Slonovité sú najväčšie žijúce suchozemské cicavce. Pri narodení vážia okolo 120 kg, najväčší dospelý slon zastrelený v Angole v roku 1974 vážil 12 000 kg (12 ton). Medzi najmenšie slony patrili trpasličie druhy, ktoré vyhynuli v období okolo 5000 až 3000 rokov pred Kr. Ďalej pozri charakteristiku v článku chobotnáče. Dnes žijú len tri druhy tejto čeľade, zoskupené do dvoch rodov. Ostatné druhy slonov vymreli najneskôr v období po poslednej ľadovej dobe, asi pred 10 000 rokmi. Systematika Slonovité v užšom zmysle čeľaď slonovité (Elephantidae) v užšom zmysle: incertae sedis v rámci čeľade: rod †Selenetherium - alternatívne zaraďovaný do druhu Stegodibelodon schneideri alebo do čeľade Stegodontidae rod †Stegoloxodon - donedávna zaraďovaný do rodu Elephas alebo ako "Elephas" (čiže Elephas v úvodzovkách, t.j. fakticky nepomenovaný rod) a predtým do rodu Mammuthus podčeľaď Stegotetrabelodontinae - parafyletický taxón rod †Stegotetrabelodon - staršie občas zaraďovaný do čeľade Gomphotheriidae rod †Stegodibelodon – presné zaradenie v rámci slonovitých je sčasti sporné; jediný druh: †Stegodibelodon schneideri podčeľaď Elephantinae v užšom zmysle - o Elephantinae v širšom zmysle pozri nižšie rod †Primelephas rod Loxodonta [po slovensky slon] – jediné recentné druhy sú slon africký (Loxodonta africana) a slon pralesný (Loxodonta cyclotis), do začiatku 21. storočia spravidla uvádzané spolu ako jeden druh slon africký (Loxodonta africana) rod †Palaeoloxodon [po slovensky slon ] - dnes považovaný viac-menej za sesterskú vetvu rodu Loxodonta, donedávna bol často zaraďovaný do rodu Elephas, staršie bol u časti autorov zaraďovaný do rodu Loxodonta rod †Mammuthus [po slovensky mamut] - novšie (porov. Palkopoulou et al. 2018, Meyer et al. 2017) sa zdá, že ide o sesterskú vetvu rodu Elephas (možno sa vyvinul z druhu Palaeoloxodon ekorensis/Elephas ekorensis), ale donedávna časť autorov tvrdila, že vznikol z rodu Stegotetrabelodon (potom by v systéme patril asi pod Stegotetrabelodontinae) a iní autori istý čast tvrdili, že bol príbuzný s rodom Loxodonta; pozor na zámenu s rodom Mammut z čeľade Mammutidae rod Elephas [po slovensky slon ] – jediný recentný druh je slon ázijský (=slon indický; lat. Elephas maximus) V niektorých systémoch sa donedávna vyššie uvedená podčeľaď Elephantinae delí takto (pozri napr. Shoshani et al. 2007): podčeľaď Elephantinae v užšom zmysle: rod †Primelephas tribus Loxodontini rod Loxodonta tribus Elephantini v užšom zmysle: subtribus Palaeoloxodontina rod †Palaeoloxodon subtribus Elephantina v užšom zmysle rod †Mammuthus rod Elephas [vrátane dnešného rodu Stegoloxodon] Uvedený tribus Elephantini v užšom zmysle je zo súčasného pohľadu problematický, pretože v posledných rokoch sa ukazuje, že rod Paleoloxodon patrí skôr niekde tesne vedľa rodu Loxodonta, a teda zrejme nepatrí do tribusu Elephantini; problematické je aj postavenie rodu Stegoloxodon. Okrem toho, vzhľadom na to, že donedávna bolo sporné, kam presne v systéme patrí rod Mammuthus, možno sa stretnúť aj s klasifikáciou, v ktorej tribus Elephantini nezahŕňa rod Mammuthus (porov. napr. Brands); pri takomto zaradení rodu Mammuthus sa okrem toho pochopiteľne stáva otáznym aj vyššie uvedený subtribus Elephantina v užšom zmysle. O tribuse Elephantini v širšom zmysle a subtribuse Elephantina v širšom zmysle pozri nižšie. Slonovité v širšom zmysle Čeľaď slonovité (Elephantidae) v širšom zmysle zahŕňa aj to, čo je v iných systémoch čeľaď †Stegodontidae (t.j. rody †Stegolophodon a †Stegodon). Čeľaď Elephantidae v širšom zmysle sa delí na podčeľaď Stegodontinae (=Stegodontidae) a podčeľaď Elephantinae v širšom zmysle (=Elephantidae v užšom zmysle). Staršie (napr. McKenna a Bell 1997) sa istý čas u niektorých autorov vyskytovala čeľaď slonovité (Elephantidae) v najširšom zmysle, ktorá zahŕňa nielen Stegodontinae, ale aj rody †Tetralophodon, †Pediolophodon (Pediolophodon v minulosti patril pod rod Tetralophodon), †Morrillia, †Anancus a †Paratetralophodon, ktoré sa inak často zaraďujú do čeľade Gomphotheriidae (ako skupina voľne nazývaná tetralofodontné Gomphotheriidae) alebo sa zaraďujú ako samostatná skupina v rámci chobotnáčov. Spomínaná čeľaď Elephantidae v najširšom zmysle je zhodná s tým, čo sa v súčasných systémoch niekedy označuje ako nadčeľaď Elephantoidea v užšom zmysle (Pozor na zámenu s nadčeľaďou Elephantoidea v širšom zmysle, ktorá sa vyskytuje v niektorých starších i súčasných systémoch a zahŕňa popri obsahu čeľade Elephantoidea v užšom zmysle aj čeľade Gomphotheriidae a Mammutidae). Pre názornosť nasleduje (dnes už sčasti prekonaný) systém podľa McKenna a Bell 1997: čeľaď slonovité (Elephantidae) v najširšom zmysle [zodpovedá v iných systémoch nadčeľadi Elephantoidea v užšom zmysle]: rod †Tetralophodon rod †Morrillia rod †Anancus rod †Paratetralophodon podčeľaď †Stegodontinae [zodpovedá v iných systémoch čeľadi Stegodontidae] rod †Stegolophodon rod †Stegodon podčeľaď †Elephantinae v širšom zmysle [zodpovedá vo vyššie uvedenom systéme čeľadi Elephantidae v užšom zmysle] rod †Stegotetrabelodon rod †Stegodibelodon tribus Elephantini v širšom zmysle [zodpovedá vo vyššie uvedenom systéme podčeľadi Elephantinae v užšom zmysle] rod †Primelephas subtribus Loxodontina [zodpovedá vyššie spomínanému tribusu Loxodontini] rod Loxodonta subtribus Elephantina v širšom zmysle [zodpovedá vyššie spomínanému tribusu Elephantini v užšom zmysle] rod †Mammuthus rod Elephas - vrátane dnešných rodov †Palaeoloxodon a †Stegoloxodon Zdroje kapitoly systematika: Galéria Zdroje